stanford-oval/wikipedia huggingface dataset:
Reto Suri

| Reto Suri |
| --- | --- |

Henkilötiedot
Syntynyt: 25. maaliskuuta 1989 (ikä 35) Zürich, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  vasen
Pituus:  182 cm
Paino:  81 kg
Pelinumero:  9
Pelaajaura
Pääsarjaura:  2007–
Aik. seurat:  Kloten Flyers (NLA) Genève-Servette HC (NLA) Lausanne HC (NLB) Rapperswil-Jona Lakers (NLA) HC Lugano (NLA) EV Zug (NLA)
Reto Suri (s. 25. maaliskuuta 1989 Zürich, Sveitsi) on sveitsiläinen uransa lopettanut jääkiekkoilija. Hyökkääjänä pelaavan Surin vahvuuksia ovat taitavuus, nopeus hyvä pelikäsitys ja nopea rannelaukaus.
Ura > Seuraura

Suri on EHC Klotenin kasvatti. Hän pelasi joukkueessa ensimmäiset Nationalliga A:n ottelunsa 18-vuotiaana kaudella 2007–2008, jolloin Suri pelasi liigassa runkosarjassa 16 ottelua ja pudotuspeleissä 5 ottelua tehoilla 1+1=2. Hän pelasi kaudella myös Elite Junioren A:ssa, jossa Suri oli tehoilla 22+32=54 pistepörssin kolmas. Suri edusti myös Sveitsin alle 20-vuotiaiden maajoukkuetta NLB:ssä.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Ruotsi & Suomi 2013 | jääkiekko |  |
Suri edusti Sveitsiä vuoden 2013 MM-turnauksessa, jossa se voitti MM-hopeaa, ensimmäisen jääkiekon MM-mitalinsa miesten turnauksissa sitten vuoden 1953.
Suri pelasi myös alle 20-vuotiaiden MM-kilpailuissa vuonna 2008 ja alle 18-vuotiaiden MM-kilpailuissa vuonna 2007.
Pia Christiansen

Pia Christiansen (vas.) ja Marjatta Svennevig vuonna 1966.
Pia Christiansen (v. 1966–1982 Määttänen) on suomalainen entinen malli, toimittaja ja televisiokasvo, joka juonsi vuosina 1976–1990 Mainostelevision suosittua toivekonserttiohjelmaa Toivotaan, toivotaan.
Pia Christiansenin vanhemmat olivat norjalaissukuinen, Venäjän Vologdassa syntynyt sellu- ja paperiteollisuuden diplomi-insinööri Rolf Christiansen (1917–1982) ja Intiassa syntynyt, yli satavuotiaaksi elänyt Ringa o.s. Andersin (1912–2017). Pia Christiansen kävi Tampereella ruotsinkielisen koulun ja sitten Helsingissä Hankenin sihteerilinjan. Vuonna 1965 Eileen Ford kiinnostui mallintöitä jo Suomessa tehneestä Christiansenista ja kutsui tämän New Yorkiin työskentelemään mallitoimistonsa listoilla. Kesällä 1966 Christiansen avioitui toimittaja Sakari Määttäsen kanssa, ja he asuivat molemmat New Yorkissa aviomiehen toimiessa 1966–1973 ensin Viikkosanomien palveluksessa ja sitten freelance-toimittajana. New Yorkissa Christiansen sai tuntumaa mallin työn ohella myös valokuvaamiseen, ja hänen kuviaan Etelä-Amerikasta julkaistiin Sakari Määttäsen juttujen kuvituksena Helsingin Sanomissa.
Määttästen perhe palasi Suomeen vuoden 1974 paikkeilla. Pian MTV:n ohjaaja Arja Rinne ehdotti Christiansenille juontajan tehtäviä hyvän alun saaneessa Toivotaan, toivotaan -ohjelmassa, jonka toinen juontaja Helena Kokko oli päättänyt siirtyä Yleisradioon. Christiansen juonsi ohjelmaa ensin Jukka Virtasen ja sitten vaihtuvien esiintyjien kanssa läpi 1980-luvun, kunnes ohjelman viimeinen jakso esitettiin tammikuussa 1990.
Christiansen toimi 1980-luvulla myös Interpedia-järjestön lehden päätoimittajana ja on ollut aktiivinen adoptioperheiden asioissa. Hänellä on yksi biologinen poika ja kaksi adoptoitua tytärtä, toinen intiaani- ja toinen korealaistaustainen. Christiansen ja Määttänen erosivat 1980-luvun alussa.
Helsingin Sanomien televisiokriitikko Jukka Kajava kehui harvoin MTV:n ohjelmia, mutta kiitteli vuonna 1981 Määttäsen toimintaa ohjelman Toivotaan, toivotaan juontajana. Kajavan mukaan Määttänen on omalla toimittajan työllään taatusti vaikuttanut yleiseen mielipiteeseen erilaisten sairauksien hoitoon liittyneillä teemakeräyksillä: ”Toivotaan, toivotaan -ohjelmista on varmasti vuosien mittaan opittu paljon, on annettu ennakkoluulojen löystyä, väärän tiedon korvautua oikealla.”
Vuoden 1987 eduskuntavaaleissa Christiansen oli Helsingissä ehdokkaana Liisa Kulhian ryhmästä, josta ei kuitenkaan kukaan tullut valituksi.
Pia Christiansen viettää eläkepäiviään Espanjassa.
Aiheesta muualla

Pia Christiansen, tuolloin Määttänen, Kari Pulkkisen muotokuvassa 1975
Richard Speck

Richard Benjamin Speck (6. joulukuuta 1941 – 5. joulukuuta 1991) oli yhdysvaltalainen joukkomurhaaja, joka tappoi kahdeksan sairaanhoitajaopiskelijaa Chicagossa 14. heinäkuuta 1966.
Nuoruus

Speck syntyi uskonnolliseen suurperheeseen Kirkwoodissa, Illinoisissa. Speckin ollessa 6-vuotias hänen isänsä kuoli. Hänen äitinsä meni uudelleen naimisiin ja Speck joutui usein isäpuolensa pahoinpitelemäksi. Jo nuoruudessaan Speck ajautui rikolliseksi.
Speck meni naimisiin marraskuussa 1962 ja hänelle syntyi pian tytär. Vuonna 1963 Speck joutui vankilaan varkaudesta ja petoksesta. Vapauduttuaan hän syyllistyi vain neljä viikkoa myöhemmin pahoinpitelyyn ja sai 16 kuukauden vankilatuomion. Päästyään taas vapaaksi Speck joutui epäillyksi 65-vuotiaan naisen raiskaamisesta ja ryöstämisestä sekä paikallisen tarjoilijan taposta. Häntä vastaan ei kuitenkaan koskaan nostettu syytettä.
Joukkomurha

Heinäkuun 13. päivän iltana vuonna 1966 Speck tunkeutui chicagolaiseen taloon, jossa asui läheisessä sairaalassa työskenteleviä hoitajaksi opiskelevia naisia. Hän ryösti ja sitoi paikalla olleet opiskelijat. Speck kidutti ja raiskasi uhrinsa. Hän puukotti tai kuristi kuoliaaksi kaikkiaan kahdeksan naista. Ainoastaan Speckille oven avannut Corazon Amurao jäi henkiin hänen onnistuttua piiloutumaan sängyn alle Speckin ollessa toisessa huoneessa. Tunteja myöhemmin Speck poistui mukanaan ryöstämänsä rahat. Amurao hälytti poliisin ja hänen antamien tuntomerkkien perusteella Speck etsintäkuulutettiin.
Pakoillessaan Speck yritti itsemurhaa, mutta muutti viime hetkellä mielensä ja hälytti apua. Sairaalassa hänet tunnistettiin ja pidätettiin. Speckin oikeudenkäynti alkoi 3. huhtikuuta 1967. Se kesti vain 12 päivää ja valamiehistö totesi hänet syylliseksi alle tunnissa. Speck tuomittiin kuolemaan, mutta vuonna 1972 se muutettiin 400-1200 vuoden vankeudeksi, kun Yhdysvaltain korkein oikeus päätti luopua kuolemantuomiosta.
Speck kuoli vankilassa sydänkohtaukseen joulukuussa 1991, vain päivää ennen 50. syntymäpäiväänsä. Edes hänen omaisensa eivät halunneet Speckin maallisia jäännöksiä, joten ne tuhkattiin, ja vain kaksi ihmistä maailmassa tietää mihin hänen tuhkansa on siroteltu.
Rag’n’Bone Man

| Rag’n’Bone Man |
| --- | --- |
 Rag’n’Bone Man esiintymässä kesäkuussa 2017.
Henkilötiedot
Syntynyt: 29. tammikuuta 1985 (ikä 39) Uckfield, East Sussex, Englanti
Ammatti:  laulaja, lauluntekijä
Muusikko
Taiteilijanimi:  Rag'n'Bone Man 
Laulukielet:  englanti
Aktiivisena:  2010–
Tyylilajit:  new blues, soul
Levy-yhtiöt:  Columbia Records, High Focus Records
Aiheesta muualla
Kotisivut
  [ Muokkaa Wikidatassa ] [ ohje ]  
Rory Charles Graham (s. 29. tammikuuta 1985 Uckfield, East Sussex, Englanti, taiteilijanimeltään Rag’n’Bone Man) on englantilainen laulaja-lauluntekijä. Hänet tunnetaan parhaiten vuonna 2016 julkaisemastaan kappaleesta "Human", joka pääsi singlelistan kärkeen seitsemässä ja viiden parhaan joukkoon neljässä eri valtiossa. Hän julkaisi ensimmäisen, edellä mainitun kappaleen nimeä kantavan studioalbuminsa vuotta myöhemmin. "Graham" valittiin vuoden 2017 Brit Awardsissa voittajaksi kategoriassa ”Paras brittiläinen tulokas”, jonka lisäksi hän voitti palkinnon myös kategoriassa ”Kriitikoiden valinta”.
Diskografia > Albumit

Human (10. helmikuuta 2017)
Diskografia > EP-levyt

Bluestown (11. marraskuuta 2012)
Dog ’n’ Bone (22. huhtikuuta 2013)
Put That Soul on Me (8. heinäkuuta 2014)
Wolves (24. lokakuuta 2014)
Disfigured (6. maaliskuuta 2015)
Diskografia > Singlet

Pääartistina
Nobody (Leaf Dogin kanssa) (2013)
Hard Came the Rain (2015)
Healed (2016)
Human (2016)
Skin (2017)
As You Are (2017)
Grace (We All Try) (2017)
Broken Peole (Logicin kanssa) (2017)
Giant (Calvin Harrisin kanssa) (2019)
Vierailevana artistina
She (Stig of the Dump, mukana Rag’n’Bone Man) (2016)
The Apprentice (Gorillaz, mukana Rag’n’Bone Man, Zebra Katz & Ray BLK) (2017)
Run (Bugzy Malone, mukana Rag’n’Bone Man) (2018)
Standard (Foreign Beggars, mukana Rag’n’Bone Man & Bangsy) (2018)
Photographs (Professor Green, mukana Rag’n’Bone Man) (2018)
Times Like These (osana Live Lounge Allstarsia) (2020)
Promosinglet
Wolves (2016)
Käännös suomeksi
Käännös suomeksi
Pikkupalpakko

| Pikkupalpakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Osmankäämikasvit
Suku::  Palpakot Sparganium
Laji::  natans
Kaksiosainen nimi
 Sparganium natans  L. 
Katso myös
   Pikkupalpakko Commonsissa 
Infobox OKNimi-testi OK: 
Pikkupalpakko (Sparganium natans) on palpakoihin kuuluva monivuotinen vesikasvi.
Se on 8–30 senttimetriä pitkäksi kasvava kohenevavartinen juurakollinen ruohokasvi. Lehdet kasvavat lyhyehköiksi tai virtavedessä melko pitkiksikin, tavallisesti 3–6 millimetriä leveiksi. Ne ovat tupellisia, litteitä, velttoja, vaaleanvihreitä, läpikuultavia, monisuonisia ja tylpähköjä. Kukintoranka on haaraton, lyhyt ja tiheä. Kukinnossa on useita pallomaisia, monikukkaisia sykeröitä tiheänä ryhmänä, hedesykeröt kasvavat emisykeröiden yläpuolella. Hedesykeröitä on tavallisesti yksi tai harvoin kaksi, emisykeröitä on yhdestä kolmeen, jälkimmäiset ovat kaikki lehtihankaisia. Pikkupalpakon hedelmä on kuivahko luumarja, leveän sukkulamainen, väriltään vaaleanruskea tai kellertävä, 3–4 mm pitkä, kärkiodan pituus on noin 1 mm. Pikkupalpakko risteytyy muun muassa kaitapalpakon, rantapalpakon, siimapalpakon ja pohjanpalpakon kanssa.
Suomessa pikkupalpakkoa esiintyy yleisenä koko maassa. Vain pohjoisessa Lapissa se on vähälukuisempi. Laji kasvaa Suomessa ojissa, lammikoissa, allikoissa ja suojaisissa poukamissa matalassa vedessä muta- ja turvepohjalla. Toisinaan se kasvaa märällä maalla, joskus puroissa ja joissa virtaavassa vedessä.
Roldano Simeoni

| Mitalit> Maa:   Italia. Olympialaiset .Miesten vesipallo | Mitalit> Maa:   Italia. Olympialaiset .Miesten vesipallo | Mitalit> Maa:   Italia. Olympialaiset .Miesten vesipallo | Maa:   Italia> .Miesten vesipallo |
| --- | --- | --- | --- |
|  Hopeaa | Montreal 1976 | joukkuekilpailu |  |
Roldano Simeoni (s. 21. joulukuuta 1948 Civitavecchia) on italialainen entinen vesipalloilija. Hän sai joukkueineen hopeaa vuoden 1976 kesäolympialaisissa Montrealissa. Lisäksi hän kuului joukkueisiin, jotka sijoittuivat vuoden 1972 kesäolympialaisissa Münchenissä kuudenneksi ja vuoden 1980 kesäolympialaisissa Moskovassa kahdeksanneksi.
Rassemblement démocratique du Peuple Camerounais

Rassemblement démocratique du Peuple Camerounais  (RDPC) eli  Cameroon People's Democratic Movement (CPDM) (Kamerunin kansan demokraattinen liike)  on Kamerunin suurin puolue. Sitä johtaa maan presidentti Paul Biya. Puolueella on hallussaan vuoden 2020 vaalien jälkeen  63 parlamentin ylähuoneen sadasta paikasta, ja 139 alahuoneen 180 paikasta.
Puolueen edeltäjä, Kamerunin ensimmäisen presidentin Ahmadou Ahidjon johtama Union Nationale Camerounaise—UNC, oli maan ainoa sallittu  puolue vuodesta 1966  vuoteen 1990 asti. Oppositiopuolueiden sallimisen jälkeenkin UNC ja nykyinen RDPC ovat hallineet sekä parlamentin että presidentin vaaleja.
Railo (täsmennyssivu)

railo voi tarkoittaa seuraavia asioita:
Yleisnimi

railo, jäässä oleva halkeama
Sukunimi

Eino Railo (1884–1948), kirjailija, kirjallisuudentutkija, kirjallisuusarvostelija ja kustantaja
Eemeli Railo (1891–1961), liikemies, vuorineuvos
Erkka Railo (s. 1973), politiikantutkija
Helena Railo (s.  1930), koripalloilija
Helge Railo (1916–2001), arkkitehti
Jussi Railo (1887–1920), toimittaja ja kansanedustaja
Marja Railo (1911–1990), kirjailija
Pekka Railo (1888–1975), apulaiskaupunginjohtaja, kansanedustaja (sd)
Tuomo Railo (s. 1967), tanssija ja koreografi
Uuno Railo (1887–1934), yleisurheilija.
Muita

Railo, Siperia-yhtyeen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Railo”, voi hakea sivunnimihaulla, laajalla sivunnimihaulla tai tekstihaulla.
Quirinalen palatsi

| Quirinalen palatsi> Palazzo del Quirinale |
| --- | --- |
 Palatsin etupiha kuvattuna 2017
Sijainti:   Rooma, Italia
Valmistumisvuosi:  1585
Suunnittelija:  Ottaviano Mascarino
Käyttäjä:   Italian presidentti
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Quirinalen palatsi (ital. Palazzo del Quirinale) on Rooman Quirinalen alueella sijaitseva palatsi, joka toimii Italian presidentin virka-asuntona. Vuosina 1550–1870 Quirinalen palatsi toimi Vatikaanin sijasta paavin virka-asuntona. Vuonna 1870 palatsista tuli Italian kuningaskunnan kuninkaallinen palatsi. Vuonna 1946 siitä tuli Italian tasavallan presidentin virka-asunto. Presidentit asuvat yleensä palatsialueen perällä sijaitsevassa pienemmässä palazzettossa. Itse palatsi on varattu virallisia tilaisuuksia varten.
Quirinalen palatsia ja presidentin turvallisuutta vartioivat kyrassieerit (Corazzieri). Kyrassieerit ovat karabinieereja, mutta jatkavat Italian kuningaskunnan ja sitä edeltäneiden Italian alueen kuningaskuntien henkivartiokaartien perinteitä. Presidentin kunniavartiona toimiessaan kyrassieerit käyttävät vuoden 1876 univormua ja varsinkin virallisissa seremonioissa kyrassieerien perinteistä kypärää ja rintapanssaria. Kyrassieerien seremoniallinen vahdinvaihto, joka pidetään sunnuntaisin, on suosittu turistinähtävyys.
Historia

Paavi Gregorius XIII rakennutti palatsin kesäpalatsiksi, jonne saattoi paeta Vatikaanin kuumuutta ja Roomaa vaivannutta malariaa. Suunnittelusta vastasi arkkitehti Ottaviano Mascarino ja palatsi valmistui vuonna 1585. Seuraavien 200 vuoden aikana useat tunnetut arkkitehdit laajensivat ja kohensivat Quirinalen palatsia.
Paavi Paavali V:n aikana arkkitehti Flaminio Ponzio lisäsi palatsiin puutarhan suuntaan jatkuvan siiven, johon rakennettiin suuri portaikko sekä juhlasali. Ponzion kuoltua Carlo Maderno rakennutti Via del Quirinalen varrelle toisen lisäsiiven. Tähän siipeen Maderno suunnitteli useita saleja, kuten Kyrassieerien salin. Paavali V:n toivomuksesta salit koristeltiin freskoin ja stukkotöin.
Paavi Urbanus VIII:n aikana palatsin laajan puutarhan ympärille rakennettiin muuri, sveitsiläiskaartin kasarmia laajennettiin ja palatsin fasadiin lisättiin torni. Myös puutarhaa kohennettiin ja sinne lisättiin suihkulähteitä. Urbanus VIII tilasi suosikkiarkkitehdiltaan Gian Lorenzo Berniniltä loggian palatsin pääsisäänkäynnin yläpuolelle. Paavi Aleksanteri VII tilasi lisää freskoja palatsiin. Palatsiin rakennettiin myös hevostallit 1700-luvun alkupuolella.
Vuonna 1809 Napoleonin joukot valloittivat Rooman. Quirinalen palatsia kaavailtiin Napoleonin asunnoksi ja palatsia alettiin muokata muodissa olleen uusklassismin mukaiseksi. Napoleon ei kuitenkaan koskaan muuttanut palatsiin. Vuonna 1814 paavi Pius VII otti Quirinalen palatsin takaisin kirkon haltuun. Hänen aikanaan viimeisteltiin palatsin edustalla oleva dioskuurien suihkulähde.
Vuonna 1870 Rooma liitettiin Italian kuningaskuntaan, ja Quirinalen palatsista tuli kuningasperheen residenssi. Entisen paavien palatsin muutos kuninkaan virka-asunnoksi merkitsi laajoja muutostöitä. Palatsin puistonpuoleinen siipi uudistettiin täysin ranskalaiseen rokokoo- ja uusklassisvaikutteiseen Ludvig XV:n tyyliin. Palatsiin tuotiin myös 1700-luvun huonekaluja sekä maalauksia ja gobeliineja Italian muista palatseista.
Italian tasavallan aikana Quirinalen palatsin arkkitehtuuriin ja sisutukseen ei ole tehty merkittäviä muutoksia. Painopiste on ollut entisöinnissä, ja esimerkiksi palatsin arvokkaita gobeliineja ja vanhoja stukkoseiniä on restauroitu.
Galleria

Palatsin sisäpiha
Puutarha ja suihkulähde
Peukaloruuvi (albumi)

| Peukaloruuvi Jukka Kuoppamäki |
| --- | --- | --- |

Kokoelmalevyn tiedot
 Äänitetty : 1966–1970
 Julkaistu: 1970
 Tyylilaji: folk, pop
 Levy-yhtiö: PSO
Jukka Kuoppamäen muut julkaisut
| Rakkaus on sininen 1968 | Peukaloruuvi 1970 | On the Rocks 1970 |
Peukaloruuvi on Jukka Kuoppamäen vuonna 1970 julkaistu kokoelma-albumi, joka koostuu PSO:lle vuosina 1966–1970 tehdyistä levytyksistä. Kokoelman myynti jäi vaatimattomaksi.
Kappaleet

A-puoli
Hän lähti pois – 2.44 (säv. ja san. Jukka Kuoppamäki)
Ei mitään pahempaa – 1.53 (säv. ja san. Jukka Kuoppamäki)
Käyköön miten käy – 2.16 (säv. ja san. Jukka Kuoppamäki)
Mitä kansa haluaa – 3.08 (säv. ja san. Jukka Kuoppamäki)
Peukaloruuvi – 2.22 (säv. ja san. Jukka Kuoppamäki)
Jos olet yksin – 2.18 (säv. ja san. Jukka Kuoppamäki)
B-puoli
Sano milloin – 2.37 (Love Me Please Love Me, säv. Michel Polnareff, san. Jukka Kuoppamäki)
Kansanlaulaja – 2.23 (säv. ja san. Jukka Kuoppamäki)
Etkö näe, ihminen – 2.51 (säv. ja san. Jukka Kuoppamäki)
Lemmen kehto – 2.24 (Cradle of Love, säv. Jackie Leo Fautheree, Wayne Gray, san. Jukka Kuoppamäki)
Rumaa kun mies on koree – 1.07 (säv. ja san. Jukka Kuoppamäki)
Hei vaan – 2.30 (säv. ja san. Jukka Kuoppamäki)
Rikkarölli

| Rikkarölli |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Röllit Agrostis
Laji::  scabra
Kaksiosainen nimi
 Agrostis scabra  Willd. 
Katso myös
   Rikkarölli Wikispeciesissä   Rikkarölli Commonsissa 
Infobox OKNimi-testi OK: 
Rikkarölli (Agrostis scabra) on heinälaji röllien suvussa. Se on yksivuotinen tai kaksivuotinen ja kasvaa mätästävänä enintään puolen metrin korkeaksi. Heinän lehtien lavat ovat enintään 3 mm leveät ja keskimäärin kapeammat kuin paljon samannäköisellä hoikkaröllillä. Rikkarölli kasvaa alkuperäisenä Pohjois-Amerikassa ja Koillis-Aasiassa. Sitä esiintyy tulokaskasvina liikennepaikoilla Etelä-Suomessa.
Aiheesta muualla

Suomen Lajitietokeskus: Rikkarölli (Agrostis scabra)
Kasviatlas 2022: Rikkaröllin (Agrostis scabra) levinneisyys Suomessa.
Rolando Panerai

Rolando Panerai vuonna 1974.
Rolando Panerai (17. lokakuuta 1924 – 23. lokakuuta 2019) oli italialainen oopperalaulaja, äänialaltaan baritoni. Hän esiintyi sekä koomisissa että vakavissa rooleissa.
Opiskeltuaan Firenzessä ja Milanossa Panerai debytoi Napolin Teatro di San Carlossa vuonna 1947.
Säveltäjiä, joiden rooleja Panerai on tulkinnut, ovat Verdin lisäksi Rossini, Puccini, Mozart ja Donizetti.
Peter Turang

Peter Turang (s. 23. helmikuuta 1947) on indonesialainen roomalaiskatolinen arkkipiispa. Hänet vihittiin papiksi 18. joulukuuta 1974 ja nimitettiin Kupangin koadjuuttoriarkkipiispaksi 21. huhtikuuta 1997. Piispaksi vihkiminen seurasi 27. heinäkuuta. Pääkonsekraattorina toimi Julius Riyadi Darmaatmadja, jota avustivat Pietro Sambi ja Gregorius Manteiro.
10. lokakuuta 1997 Turangista tuli Kupangin arkkipiispa.
Peukaloruuvi

Skotlantilaisia peukaloruuveja.
Peukaloruuvi on kidutusväline, jossa uhrin sormet tai varpaat murskattiin hitaasti puristamalla. Peukaloruuvia käytettiin keskiajalla etenkin tunnustusten saamiseksi. Samankaltaisia mutta suurempia välineitä käytettiin jalkaterien, polvien, kyynärpäiden tai kallon murskaamiseksi.
Aiheesta muualla

Kuvia tai muita tiedostoja aiheesta Peukaloruuvi Wikimedia Commonsissa
Rayagadan piirikunta

Rayagadan piirikunta (orijaksi ରାୟଗଡ଼ା ଜିଲ୍ଲା, Rāẏagaṛā jillā) on yksi Intian Odishan osavaltion 30 piirikunnasta. Piirikunta rajautuu pohjoisesta Kalahandin ja Kandhamalin piirikuntiin, lännestä Gajapatin piirikuntaan ja etelästä Koraputin piirikuntaan ja Andhra Pradeshiin.
Piirikunnassa oli vuoden 2011 väestönlaskennassa 967 911 asukasta.
Pyöriö (Mikkeli, Ollikkala)

| Pyöriö |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli, Mäntyharju
Koordinaatit:  61°27′22″N, 27°03′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Pekalampeen 
Järvinumero:  14.972.1.049
Mittaustietoja
Pinnankorkeus:  102,4 m  
Pituus:  280 m  
Leveys:  130 m  
Rantaviiva:  0,649 km  
Pinta-ala:  1,991 ha  
Saaria:  ei saaria 
 fiPyöriö 
Pyöriö  on Etelä-Savossa Mikkelissä ja Mäntyharjulla Kuomiokosken lähellä sijaitseva lampi.
Maantietoa

Lampi on 280 metriä pitkä, 130 metriä leveä, ja sen pinta-ala on 2,0 hehtaaria. Lammessa ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 102,4 metriä mpy.
Rikkapähkämö

| Rikkapähkämö |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit
Alakaari::  Koppisiemeniset
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Pähkämöt Stachys
Laji::  arvensis
Kaksiosainen nimi
 Stachys arvensis  (L.) L. 
Katso myös
   Rikkapähkämö Wikispeciesissä   Rikkapähkämö Commonsissa 
Infobox OKNimi-testi OK: 
Rikkapähkämö (Stachys arvensis) on yksivuotinen pähkämölaji, jota esiintyy Etelä- ja Keski-Euroopassa. Se on haarovavartinen ruoho, joka kasvaa kymmenestä 30:een senttimetriä korkeaksi. Lehdet ovat herttamaisen puikeita tai kapeampia, laidoiltaan iso- ja tylppähampaisia. Alemmat niistä ovat ruodillisia, ylemmät ruodittomia. Kukinnon valekiuhkurat sijaitsevat latvaa kohti tihenevästi. Teriö on vaaleanpunainen, alahuuli tavallisesti punapisteinen.
Aiheesta muualla

Kasviatlas: Rikkapähkämö (Stachys arvensis)
ITIS: Stachys arvensis (englanniksi)
United States Department of Agriculture (USDA): Stachys arvensis (englanniksi)
Flora of China: Stachys arvensis (englanniksi)
Philipp Kurashev

| Philipp Kurashev> Henkilötiedot |
| --- | --- |
Syntynyt: 12. lokakuuta 1999 (ikä 24) Davos, Sveitsi
Kansalaisuus:   Sveitsi  Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Seura
Seura:  Chicago Blackhawks
Sarja:  NHL
Pelinumero:  23
Pelaajaura
Pääsarjaura:  2020–
Aik. seurat:  Quebec Remparts (QMJHL) Rockford IceHogs (AHL) HC Lugano (NLA)
NHL-varaus:  120. varaus, 2018 Chicago Blackhawks
KHL-varaus:  139. varaus, 2016 SKA Pietari
Philipp Kurashev (ven. Филипп Константинович Курашёв, Filipp Konstantinovitš Kurašev; s. 12. lokakuuta 1999 Davos, Sveitsi) on sveitsiläis-venäläinen jääkiekkoilija, joka pelaa NHL-seura Chicago Blackhawksin organisaatiossa. Hän on pelipaikaltaan keskushyökkääjä.